
Text rozhodnutia
Súd: Krajský súd Košice Spisová značka: 11Cb/1051/2001 Identifikačné číslo súdneho spisu: 7001899205 Dátum vydania rozhodnutia: 26. 04. 2016 Meno a priezvisko sudcu, VSÚ: JUDr. Marta Valková ECLI: ECLI:SK:KSKE:2016:7001899205.2 Uznesenie Krajský súd v Košiciach v právnej veci žalobcu: H. P., a.s., V. XX/A, XXX XX V., IČO: XX XXX XXX, proti žalovanému: C. N., s.r.o. v konkurze, L. trieda XX, XXX XX M., IČO: XX XXX XXX v konaní o 424,92 eur (12 801,00 Sk) s príslušenstvom takto r o z h o d o l : Konanie z a s t a v u j e . Žalobcovi v r a c i a súdny poplatok za podaný návrh vo výške 14,54 eur prostredníctvom Slovenskej pošty, a. s., CVFT, OSA, Thurzova 1, 042 21 Košice. Žiaden z účastníkov nemá právo na náhradu trov konania. o d ô v o d n e n i e : Žalobca návrhom zo dňa 27.11.2001 uplatnil proti žalovanému zaplatenie peňažnej sumy 12 801,00 Sk s 17,6% úrokom z omeškania ročne od 7.3.2001 do zaplatenia a náhradu trov konania, všetko do 3 dní od právoplatnosti rozhodnutia. Návrh dôvodil uzavretím poistnej zmluvy č. 22 6 27 dňa 8.12.199 o poistení colného dlhu. Dlžné poistné zrušené dňom 6.3.2001 predstavovalo sumu 12 801,00 Sk s prísl.. V priebehu konania bol na majetok úpadcu - žalovaného uznesením Krajského súdu v Košiciach č.k. 3K/131/2001-16 zo dňa 29.1.2002 vyhlásený konkurz, čím sa toto konanie zo zákona prerušilo. V konkurznom konaní správca konkurznej podstaty pohľadávku veriteľa -žalobcu v sume 12 801,00 Sk s prísl., ktorú si uplatnil žalobou zo dňa 27.11.2001, v celom rozsahu uznal s uspokojením v 1. triede. Podaním zo dňa 8.4.2016, doručeným súdu dňa 15.4.2016, vzal žalobca návrh na začatie konania v celom rozsahu späť. Podľa § 96 ods. 1 O.s.p. navrhovateľ môže vziať za konania späť návrh na jeho začatie, a to sčasti alebo celkom. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. Pretože žalobca vzal návrh na začatie konania v celom rozsahu späť, súd v súlade s ustanovením § 96 ods. 1 O.s.p. konanie zastavil. Podľa § 11 ods. 3 zák. č. 71/1992 Zb. o súdnych poplatkoch v platnom znení poplatok splatný podaním návrhu na začatie konania, podaním odvolania alebo dovolania sa vráti, ak sa konanie zastavilo, ak sa podanie vrátane odvolania a dovolania odmietlo alebo ak sa návrh, odvolanie alebo dovolanie vzali späť pred prvým pojednávaním bez ohľadu na to, či bol vydaný platobný rozkaz alebo rozkaz na plnenie. Ak sa návrh na začatie konania o rozvode manželstva vzal späť po prvom pojednávaní na príslušnom stupni súdov, vráti sa polovica všetkých zaplatených poplatkov. V konaní o preskúmaní rozhodnutia orgánu verejnej správy sa poplatok vráti, ak sa návrh na začatie konania vzal späť pred prejednaním veci alebo ak bolo konanie zastavené z dôvodu, že účastník nebol v konaní riadne zastúpený. Pretože konanie sa zastavilo, súd v súlade s ustanovením § 11 ods. 3 zák. č. 71/1992 Zb. rozhodol o vrátení zaplateného súdneho poplatku žalobcovi, po jeho krátení podľa § 11 ods. 4 zák. č. 71/1992 Zb. v platnom znení (žalobca zaplatil súdny poplatok 640,00 Sk dňa 27.11.2001 kolkovými známkami, krátený o 6,70 eur, po prepočte na menu euro v Slovenskej republike 21,24 eur - 6,70 eur 14,54 eur). Súdny poplatok žalobcovi vráti Slovenská pošta, a. s., CVFT, OSA, Thurzova 1, Košice do 30 dní od doručenia právoplatného rozhodnutia o jeho vrátení. O náhrade trov konania súd rozhodol podľa § 146 ods. 1 písm. c) O.s.p., podľa ktorého žiaden z účastníkov nemá právo na náhradu trov konania podľa jeho výsledku, ak konanie bolo zastavené. Peňažné sumy v slovenskej mene, ktoré sú uvedené v rozhodnutiach súdov, sa odo dňa zavedenia eura považujú za peňažné sumy v eurách a to v prepočte so zaokrúhlením podľa konverzného kurzu (§ 9 ods. 2 zákona č. 659/2007 Z.z. o zavedení meny euro v Slovenskej republike). Poučenie: Odvolanie sa podáva do 15 dní od doručenia rozhodnutia na súde, proti rozhodnutiu ktorého smeruje. V odvolaní sa má popri všeobecných náležitostiach (§ 42 ods. 3) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha. Odvolanie proti rozsudku alebo uzneseniu, ktorým bolo rozhodnuté vo veci samej, možno odôvodniť len tým, že a/ v konaní došlo k vadám uvedeným v § 221 ods. 1, b/ konanie má inú vadu, ktorá mohla mať za následok nesprávne rozhodnutie vo veci, c/ súd prvého stupňa neúplne zistil skutkový stav veci, pretože nevykonal navrhnuté dôkazy, potrebné na zistenie rozhodujúcich skutočností, d/ súd prvého stupňa dospel na základe vykonaných dôkazov k nesprávnym skutkovým zisteniam, e/ doteraz zistený skutkový stav neobstojí, pretože sú tu ďalšie skutočnosti alebo iné dôkazy, ktoré doteraz neboli uplatnené (§ 205a), f/ rozhodnutie súdu prvého stupňa vychádza z nesprávneho právneho posúdenia veci.

Zdroj: KAUZIS.SK – https://www.kauzis.sk/judikatura/r/ECLI:SK:KSKE:2016:7001899205.2 (dáta aktuálne k 4. 11. 2026). Záväzné je znenie zverejnené súdom.




